In nomine sancte et individue Trinitatis, amen. Philippus, Dei gratia Francorum rex. Quod patrem nostrum L., bone memorie, novimus rationabiliter precepisse, inconvulsum volumus permanere. Noverint ideo universi, presentes pariter et futuri, quia concedimus et precepimus, sicut et pater noster concessit et precepit, ut omnes quicumque ecclesie [beati] Petri-Vivi Senonensis decimas sive vini sive annone debent, in perpetuum ........ eas cum omni integritate et sine omni dilatione et subterfugio solvant. Quod etiam, pro cavendo dampno et labore ejusdem ecclesie et monachorum, conscribi et sigillo nostro mandari fecimus. Actum Parisius, anno ab Incarnatione Domini Mº Cº LXXXº IIº, regni nostri anno tercio. Signum comitis Theobaldi, dapiferi nostri; signum Guidonis, buticularii; signum Mathei, camerarii; signum Radolfi..... Datum per manum Hugonis, cancellarii.